РЕПУБЛИКА СРБИЈА

НАРОДНА СКУПШТИНА

01 Број 06-2/208-19

19. септембар 2019. године

Б е о г р а д

**З А П И С Н И К**

**СЕДНИЦЕ ОСАМНАЕСТОГ ВАНРЕДНОГ ЗАСЕДАЊА**

**НАРОДНЕ СКУПШТИНЕ РЕПУБЛИКЕ СРБИЈЕ У ЈЕДАНАЕСТОМ САЗИВУ, ОДРЖАНЕ 17, 18. И 19. СЕПТЕМБРА 2019. ГОДИНЕ**

Седница је почела у 10 часова и 35 минута.

Седници је председавао Верољуб Арсић, потпредседник Народне скупштине Републике Србије.

Председавајући је, на основу службене евиденције о присутности народних посланика, констатовао да седници присуствују 104 народна посланика, а применом електронског система за гласање утврђено је да су у сали присутна 133 народна посланика, односно да је присутна већина од укупног броја народних посланика и да постоје услови за рад Народне скупштине.

На основу члана 287. Пословника, обавештења, односно објашњења су затражили народни посланици: Владимир Ђурић, заменик председника Посланичке групе „Странка модерне Србије“ – од Министарства заштите животне средине, Милија Милетић, представник Посланичке групе ПОКРЕТ СОЦИЈАЛИСТА – НАРОДНА СЕЉАЧКА СТРАНКА – УЈЕДИЊЕНА СЕЉАЧКА СТРАНКА - од Милана Кркобабића, министра без портфеља, Републичког фонда за здравствено осигурање, Министарства здравља, Министарства спољних послова и министра грађевинарства, саобраћаја и инфраструктуре, Ђорђе Вукадиновић, заменик председника Посланичке групе Нова Србија – Покрет за спас Србије – од министра просвете, науке и технолошког развоја, председника Владе и директора Канцеларије за Косово и Метохију, Александар Шешељ, представник Посланичке групе Српска радикална странка - од председника Владе, др Љубинко Ракоњац, представник Посланичке групе СОЦИЈАЛИСТИЧКА ПАРТИЈА СРБИЈЕ (СПС) – од министра пољопривреде, шумарства и водопривреде и Мирко Крлић, представник Посланичке групе Српска напредна странка – од министра спољних послова и министра здравља.

Председавајући је обавестио да су спречени да седници присуствују народни посланици проф. др Миладин Шеварлић и мр Дејан Раденковић.

Према евиденцији Службе Народне скупштине, седници нису присуствовали, а нису обавестили председника о спречености, народни посланици: прим. др Владо Бабић, Душан Бајатовић, Александра Белачић, мр Игор Бечић, Горан Богдановић, Ненад Божић, Балша Божовић, Јосип Броз, Маја Виденовић, др Дијана Вукомановић, Наташа Вучковић, Владимир Ђукановић, Марко Ђуришић, Зоран Живковић, Томислав Жигманов, Марко Зељуг, Енис Имамовић, Марија Јањушевић, др Александра Јерков, Горан Јешић, мр Јадранка Јовановић, Чедомир Јовановић, Петар Јојић, Миланка Карић, Ненад Константиновић, др Жарко Кораћ, мр Иван Костић, Мирослав Лазански, Момчило Мандић, Весна Марјановић, Мирослав Маркићевић, Весна Марковић, Драган Марковић, Остоја Мијаиловић, Зоран Милекић, Ненад Милић, Радослав Милојичић, Жарко Мићин, Наташа Мићић, Драгољуб Мићуновић, Наташа Михаиловић Вацић, Бранислав Михајловић, Дејан Николић, Срђан Ного, Богдан Обрадовић, Бошко Обрадовић, Соња Павловић, Душан Петровић, Мира Петровић, Зоран Радојичић, Саша Радуловић, др Санда Рашковић Ивић, Марина Ристић, Славиша Ристић, Бранка Стаменковић, Здравко Станковић, др Ана Стевановић, Звонимир Стевић, Душица Стојковић, Мариника Тепић, Горан Ћирић, проф. др Јахја Фехратовић, мр Горан Чабради, Александра Чабраја, Ненад Чанак, Александар Чотрић, проф. др Војислав Шешељ, Дејан Шулкић, Јован Јовановић, др Драган Весовић, Душан Милисављевић, Нада Костић и Војин Биљић.

Председавајући је подсетио да је седница Осамнаестог ванредног заседања Народне скупштине Републике Србије у Једанаестом сазиву сазвана на Захтев Владе, сагласно члану 106. став 3. Устава Републике Србије, члану 48. став 3. Закона о Народној скупштини и члану 249. Пословника Народне скупштине, са одређеним дневним редом садржаним у том захтеву.

Тако одређен дневни ред је следећи:

**1. Предлог закона о изменама Закона о високом образовању,** који је поднела Влада (број 612-2296/19 од 6. септембра 2019. године)и

**2. Предлог аутентичног тумачења одредбе члана 2. Закона о потврђивању Уговора о изменама и допунама финансијских уговора 23.761, 24.745, 25.002, 25.198, 25.497, 25.610, 25.872, 81.657 и 82.640 између Републике Србије и Европске инвестиционе банке („Службени гласник РС – Међународни уговори“ број 11/17),** који је поднео Одбор за уставна питања и законодавство (број 02-2265/19 од 4. септембра 2019. године).

Председавајући је, сагласно члану 90. став 1. Пословника Народне скупштине, обавестио да су позвани да седници присуствују Младен Шарчевић, министар просвете, науке и технолошког развоја и проф. др Бојан Тубић, в.д. помоћника министра просвете, науке и технолошког развоја.

Затим је Народна скупштина прешла на **начелни претрес o 1. тачки дневног реда - ПРЕДЛОГУ ЗАКОНА О ИЗМЕНАМА ЗАКОНА О ВИСОКОМ ОБРАЗОВАЊУ.**

Председавајући Верољуб Арсић, потпредседник Народне скупштине, сагласно члану 157. став 1. Пословника, отворио је начелни претрес о Предлогу закона.

Уводно излагање о Предлогу закона поднео је представник предлагача Младен Шарчевић, министар просвете, науке и технолошког развоја.

У заједничком начелном претресу учествовали су народни посланици: Ђорђе Косанић, представник Посланичке групе Јединствена Србија, проф. др Жарко Обрадовић, представник Посланичке групе СОЦИЈАЛИСТИЧКА ПАРТИЈА СРБИЈЕ (СПС) (поводом чијег излагања се за реч јавио министар Младен Шарчевић), Ђорђе Комленски, председник Посланичке групе ПОКРЕТ СОЦИЈАЛИСТА – НАРОДНА СЕЉАЧКА СТРАНКА – УЈЕДИЊЕНА СЕЉАЧКА СТРАНКА, Вјерица Радета, заменик председника Посланичке групе Српска радикална странка (након чега је председавајући, сагласно члану 27. и члану 87. ставови 2. и 3. Пословника, продужио рад Народне скупштине и после 18,00 часова), др Муамер Бачевац, представник Посланичке групе Социјалдемократска партија Србије, др Владимир Орлић, заменик председника Посланичке групе Српска напредна странка (након чега су се за реч јавили министар Младен Шарчевић и народни посланик др Владимир Орлић), Љупка Михајловска, представник Посланичке групе „Странка модерне Србије“ (поводом чијег излагања за реч се јавио министар Младен Шарчевић), Бојан Торбица (поводом чијег излагања се за реч јавио министар Младен Шарчевић), Марија Јевђић (поводом чијег излагања за реч се јавио министар Младен Шарчевић), Бранимир Јовановић, проф. др Снежана Богосављевић Бошковић, Милетић Михајловић, Маријан Ристичевић, Александар Стевановић, др Љубинко Ракоњац, др Даница Буквић, Јелена Вујић Обрадовић, Дубравко Бојић и Радован Јанчић (након чега је председавајући проф. др Владимир Маринковић, потпредседник Народне скупштине, одредио паузу у трајању од једног часа).

После паузе, седница је настављена у 15,00 часова.

У наставку начелног претреса учествовали су народни посланици: Никола Савић, прим. др Милован Кривокапић, Срето Перић, Жарко Богатиновић, Соња Влаховић, Драган Вељковић, Станија Компировић, Марко Парезановић, Наташа Ст. Јовановић (поводом чијег излагања за реч се јавио министар Младен Шарчевић), Десанка Репац, Блажа Кнежевић, Студенка Ковачевић, прим. др Бранимир Ранчић, Зоран Бојанић, проф. др Љубиша Стојмировић, проф. др Марко Атлагић, Александар Марковић, Јелена Жарић Ковачевић (поводом чијег излагања за реч се јавио министар Младен Шарчевић), Андријана Аврамов, Оливера Огњановић, Љиљана Малушић, Миланка Јевтовић Вукојичић (након чега је народни посланик Вјерица Радета указала на повреду члана 27. Пословника, а председавајући Верољуб Арсић, потпредседник Народне скупштине, је дао објашњење), Звонимир Ђокић, Милан Љубић и Милимир Вујадиновић.

Затим је председавајући, на основу члана 98. став 4. Пословника, закључио заједнички начелни претрес.

Првог дана рада, седница је завршена у 17 часова и 50 минута.

**Други дан рада –18. септембар 2019. године**

Седница је почела у 10 часова и 10 минута.

Седници је председавао Ђорђе Милићевић, потпредседник Народне скупштине Републике Србије.

Председавајући је, на основу службене евиденције о присутности народних посланика, констатовао да седници присуствује 87 народних посланика, а применом електронског система за гласање утврђено је да су у сали присутна 84 народна посланика и да постоје услови за рад Народне скупштине.

Председавајући је обавестио да су спречени да седници присуствују народни посланици проф. др Миладин Шеварлић и мр Дејан Раденковић.

Према евиденцији Службе Народне скупштине, седници нису присуствовали, а нису обавестили председника о спречености, народни посланици: Мирослав Алексић, прим. др Владо Бабић, Душан Бајатовић, Александра Белачић, мр Игор Бечић, Горан Богдановић, Ненад Божић, Балша Божовић, Душан Борковић, Јосип Броз, Славиша Булатовић, Маја Виденовић, др Дијана Вукомановић, Наташа Вучковић, Жика Гојковић, Младен Грујић, проф. др Зоран Драгишић, Владимир Ђукановић, Марко Ђуришић, Зоран Живковић, Томислав Жигманов, Владан Заграђанин, Марко Зељуг, Радован Јанчић, Марија Јањушевић, Марија Јевђић, Јовица Јевтић, др Александра Јерков, Горан Јешић, Драган Јовановић, мр Јадранка Јовановић, Чедомир Јовановић, Петар Јојић, доц. др Михаило Јокић, Драгомир Карић, Миланка Карић, Елвира Ковач, Горан Ковачевић, Ненад Константиновић, др Жарко Кораћ, мр Иван Костић, Радмило Костић, Мирослав Лазански, Милан Лапчевић, Александра Малетић, Момчило Мандић, Марјана Мараш, Весна Марјановић, Мирослав Маркићевић, Весна Марковић, Драган Марковић, Верољуб Матић, Татјана Мацура, Маја Мачужић Пузић, Остоја Мијаиловић, Зоран Милекић, Милија Милетић, Ненад Милић, Радослав Милојичић, Жарко Мићин, Наташа Мићић, Драгољуб Мићуновић, Наташа Михаиловић Вацић, Бранислав Михајловић, Љиљана Михајловић, Љупка Михајловска, Милутин Мркоњић, Горан Николић, Дејан Николић, Срђан Ного, Богдан Обрадовић, Бошко Обрадовић, Марија Обрадовић, Соња Павловић, Биљана Пантић Пиља, Снежана Пауновић, Срето Перић, Душан Петровић, Мира Петровић, Снежана Б. Петровић, Далибор Радичевић, Зоран Радојичић, Саша Радуловић, Катарина Ракић, др Љубинко Ракоњац, др Санда Рашковић Ивић, Марина Ристић, Славиша Ристић, Бранка Стаменковић, Здравко Станковић, Александар Стевановић, др Ана Стевановић, Звонимир Стевић, Душица Стојковић, Милорад Хаџи Стошић, Мариника Тепић, Новица Тончев, Милена Турк, Ана Караџић, Горан Ћирић, проф. др Јахја Фехратовић, Србислав Филиповић, Фатмир Хасани, мр Горан Чабради, Александра Чабраја, Ненад Чанак, Александар Чотрић, проф. др Војислав Шешељ, Дејан Шулкић, Јован Јовановић, др Драган Весовић, Бајро Гегић, Јелена Вујић Обрадовић, Ивана Динић, Душан Милисављевић, Александар Шешељ, Нада Костић, Александра Јевтић, Војин Биљић и Виолета Лутовац Ђурђевић.

Затим је Народна скупштина прешла на **начелни претрес o 2. тачки дневног реда - ПРЕДЛОГУ АУТЕНТИЧНОГ ТУМАЧЕЊА ОДРЕДБЕ ЧЛАНА 2. ЗАКОНА О ПОТВРЂИВАЊУ УГОВОРА О ИЗМЕНАМА И ДОПУНАМА ФИНАНСИЈСКИХ УГОВОРА 23.761, 24.745, 25.002, 25.198, 25.497, 25.610, 25.872, 81.657 И 82.640 ИЗМЕЂУ РЕПУБЛИКЕ СРБИЈЕ И ЕВРОПСКЕ ИНВЕСТИЦИОНЕ БАНКЕ („СЛУЖБЕНИ ГЛАСНИК РС – МЕЂУНАРОДНИ УГОВОРИ“ БРОЈ 11/17).**

Председавајући Ђорђе Милићевић, потпредседник Народне скупштине, сагласно члану 195, а сходно члану 157. став 1. Пословника, отворио је начелни претрес о Предлогу аутентичног тумачења.

Уводно излагање поднео је представник предлагача народни посланик Ђорђе Комленски, председник Одбора за уставна питања и законодавство.

У начелном претресу учествовали су народни посланици: Неђо Јовановић, заменик председника Посланичке групе СОЦИЈАЛИСТИЧКА ПАРТИЈА СРБИЈЕ (СПС), Славица Живковић, представник Посланичке групе Социјалдемократска партија Србије, Милорад Мирчић, представник Посланичке групе Српска радикална странка (након чијег излагања је народни посланик др Александра Томић указала на повреду члана 106. став 2. Пословника, а председавајући је дао објашњење), Маријан Ристичевић, заменик председника Посланичке групе ПОКРЕТ СОЦИЈАЛИСТА – НАРОДНА СЕЉАЧКА СТРАНКА – УЈЕДИЊЕНА СЕЉАЧКА СТРАНКА, др Александра Томић, представник Посланичке групе Српска напредна странка (након чијег излагања је народни посланик Вјерица Радета указала на повреду члана 106. став 1. Пословника, а председавајући је дао објашњење), Немања Шаровић, Александар Марковић, Миљан Дамјановић (након чега су се за реч, по Пословнику, јавили народни посланици: Александар Марковић - указао на повреду члана 106. Пословника, Вјерица Радета - указала на повреду члана 27. Пословника, Љиљана Малушић – указала на повреду члана 107. Пословника, Вјерица Радета – указала на повреду члана 32. Пословника, а председавајући проф. др Владимир Маринковић, потпредседник Народне скупштине, је дао објашњење, Немања Шаровић - указао на повреду члана 27. Пословника и затражио да се Народна скупштина о томе изјасни у Дану за гласање, а затим су међусобне реплике разменили народни посланици др Владимир Орлић и Миљан Дамјановић, после чега су се за реч, по Пословнику, јавили народни посланици Вјерица Радета - указала на повреду члана 107. Пословника, др Владимир Орлић - указао на повреду члана 104. Пословника, Вјерица Радета – указала на повреду члана 27. Пословника и др Владимир Орлић - указао на повреду члана 108. Пословника), Милимир Вујадиновић, др Драгана Костић, Зоран Бојанић, Студенка Ковачевић, Љиљана Малушић, Јелена Жарић Ковачевић, проф. др Марко Атлагић, др Владимир Орлић и др Александра Томић, представник Посланичке групе Српска напредна странка.

Затим је председавајући, на основу члана 98. став 4. Пословника, закључио начелни претрес.

Другог дана рада, седница је завршена у 14 часова и 5 минута.

**Трећи дан рада –19. септембар 2019. године**

Седница је почела у 10 часова и 5 минута.

Седници је председавао Верољуб Арсић, потпредседник Народне скупштине Републике Србије.

Председавајући је, на основу службене евиденције о присутности народних посланика, констатовао да седници присуствује 86 народних посланика, а применом електронског система за гласање утврђено је да је у сали присутно 90 народних посланика и да постоје услови за рад Народне скупштине.

На основу члана 287. Пословника, обавештења, односно објашњења су затражили народни посланици: Александар Шешељ, представник Посланичке групе Српска радикална странка – од председника Владе, др Милорад Мијатовић, председник Посланичке групе Социјалдемократска партија Србије – од председника Владе, Ђорђе Комленски, председник Посланичке групе ПОКРЕТ СОЦИЈАЛИСТА – НАРОДНА СЕЉАЧКА СТРАНКА – УЈЕДИЊЕНА СЕЉАЧКА СТРАНКА – од председника Владе, Министарства финансија и Регулаторног тела за електронске медије, др Данијела Стојадиновић, представник Посланичке групе СОЦИЈАЛИСТИЧКА ПАРТИЈА СРБИЈЕ (СПС) – од министра здравља, Драган Шормаз, представник Посланичке групе Српска напредна странка – од Министарства просвете, науке и технолошког развоја и Ђорђе Вукадиновић, заменик председника Посланичке групе Нова Србија – Покрет за спас Србије – од председника Владе и директора Канцеларије за Косово и Метохију.

Председавајући је обавестио да су спречени да седници присуствују народни посланици проф. др Миладин Шеварлић и мр Дејан Раденковић.

Према евиденцији Службе Народне скупштине, седници нису присуствовали, а нису обавестили председника о спречености, народни посланици: Мирослав Алексић, Душан Бајатовић, Александра Белачић, мр Игор Бечић, Горан Богдановић, Ненад Божић, Балша Божовић, Маја Виденовић, др Дијана Вукомановић, Наташа Вучковић, Владимир Ђукановић, Марко Ђуришић, Зоран Живковић, Владан Заграђанин, Марко Зељуг, Марија Јањушевић, Јовица Јевтић, Горан Јешић, Драган Јовановић, мр Чедомир Јовановић, Петар Јојић, Драгомир Карић, Миланка Карић, Ненад Константиновић, др Жарко Кораћ, мр Иван Костић, Мирослав Лазански, Момчило Мандић, Мараш Марјана, Весна Марјановић, Мирослав Маркићевић, Весна Марковић, Драган Марковић, Татјана Мацура, Остоја Мијаиловић, Зоран Милекић, Ненад Милић, Радослав Милојичић, Милорад Мирчић, Жарко Мићин, Наташа Мићић, Драгољуб Мићуновић, Бранислав Михајловић, Љиљана Михајловић, Љупка Михајловска, Дејан Николић, Срђан Ного, Богдан Обрадовић, Бошко Обрадовић, Соња Павловић, Душан Петровић, Мира Петровић, Снежана Р. Петровић, Зоран Радојичић, Саша Радуловић, др Санда Рашковић Ивић, Марина Ристић, Славиша Ристић, Бранка Стаменковић, Здравко Станковић, Александар Стевановић, др Ана Стевановић, Звонимир Стевић, Душица Стојковић, Мариника Тепић, Новица Тончев, Ана Караџић, Горан Ћирић, проф. др Јахја Фехратовић, мр Горан Чабради, Александра Чабраја, Ненад Чанак, Гордана Чомић, Александар Чотрић, проф. др Војислав Шешељ, Дејан Шулкић, доц. др Иван Бауер, Јован Јовановић, др Драган Весовић, Душан Милисављевић, Нада Костић и Војин Биљић.

Председавајући је, сагласно члану 90. став 1. Пословника Народне скупштине, обавестио да су позвани да седници присуствују Младен Шарчевић, министар просвете, науке и технолошког развоја и проф. др Бојан Тубић, в.д. помоћника министра просвете, науке и технолошког развоја.

Затим је Народна скупштина прешла на **претрес у појединостима о 1. тачки дневног реда – ПРЕДЛОГУ ЗАКОНА О ИЗМЕНАМА ЗАКОНА О ВИСОКОМ ОБРАЗОВАЊУ.**

Председавајући Верољуб Арсић, потпредседник Народне Скупштине, сагласно члану 157. став 3. Пословника, отворио је претрес Предлога закона у појединостима.

У претресу о Амандману на члан 1. који је поднела народни посланик Наташа Сп. Јовановић, учествовали су подносилац Амандмана и народни посланици Јелена Жарић Ковачевић, Љиљана Малушић, проф. др Љубиша Стојмировић, Вјерица Радета, др Александар Мартиновић (након чега се за реплику јавио народни посланик Неђо Јовановић, а затим су се за реч, по Пословнику, јавили народни посланици Вјерица Радета - указала на повреду члана 27. Пословника и доц. др Михаило Јокић - указао на повреду члана 27. Пословника, а објашњење је дао председавајући), проф. др Марко Атлагић, проф. др Љубиша Стојмировић (након чега се за реплику јавила народни посланик Вјерица Радета, а затим се за реч јавио представник предлагача Младен Шарчевић, министар просвете, науке и технолошког развоја, после чега се за реплику јавио народни посланик проф. др Марко Атлагић), Маја Гојковић и доц. др Михаило Јокић (након чијег излагања се за реч јавио министар Младен Шарчевић).

У претресу о Амандману на члан 1. који је поднео народни посланик Александар Шешељ, учествовали су подносилац Амандмана и народни посланик Маја Гојковић (након чега су се за реплику јавили народни посланици Љиљана Малушић, проф. др Марко Атлагић, Александар Шешељ, Вјерица Радета, др Владимир Орлић и проф. др Љубиша Стојмировић)

У претресу о Амандману на члан 1. који је поднео народни посланик Срето Перић, учествовали су подносилац Амандмана и народни посланици Студенка Ковачевић (након чега су узајамне реплике разменили народни посланици Срето Перић и Студенка Ковачевић), Миланка Јевтовић Вукојичић и Јелена Жарић Ковачевић.

У претресу о Амандману на члан 1. који је поднела народни посланик Вјерица Радета, учествовали су подносилац Амандмана и народни посланици Неђо Јовановић (нако чега су узајамне реплике разменли народни посланици Вјерица Радета и Неђо Јовановић) и Ђорђе Комленски.

У претресу о Амандману на члан 2. који је поднео народни посланик Немања Шаровић, учествовали су подносилац Амандмана и народни посланици Вјерица Радета и проф. др Љубиша Стојмировић.

У претресу о Амандману на члан 2. који је поднео народни посланик Маријан Ристичевић, учествовали су подносилац Амандмана и народни посланик Александар Марковић (након чега се за реч јавио министар Младен Шарчевић).

Затим је председник Народне скупштине закључила претрес Предлога закона у појединостима и обавестила да ће Народна скупштина, у Дану за гласање, одлучивати о Предлогу закона у начелу, појединостима и у целини.

Затим је Народна скупштина прешла на **претрес у појединостима о 2. тачки дневног реда - ПРЕДЛОГУ АУТЕНТИЧНОГ ТУМАЧЕЊА ОДРЕДБЕ ЧЛАНА 2. ЗАКОНА О ПОТВРЂИВАЊУ УГОВОРА О ИЗМЕНАМА И ДОПУНАМА ФИНАНСИЈСКИХ УГОВОРА 23.761, 24.745, 25.002, 25.198, 25.497, 25.610, 25.872, 81.657 И 82.640 ИЗМЕЂУ РЕПУБЛИКЕ СРБИЈЕ И ЕВРОПСКЕ ИНВЕСТИЦИОНЕ БАНКЕ („СЛУЖБЕНИ ГЛАСНИК РС – МЕЂУНАРОДНИ УГОВОРИ“ БРОЈ 11/17).**

Пошто на Предлог аутентичног тумачења нису поднети амандмани, председник је обавестила да ће Народна скупштина, сагласно члану 160. став 3. Пословника Народне скупштине, у Дану за гласање одлучивати само о Предлогу аутентичног тумачења, у целини.

Председник је, сагласно члану 87. став 5. Пословника Народне скупштине, одредила четвртак, 19. септембар 2019. године, са почетком у 15,00 часова као Дан за гласање о тачкама дневног реда седнице Осамнаестог ванредног заседања Народне скупштине Републике Србије у Једанаестом сазиву.

Применом електронског система за гласање, утврђено је да су у сали присутна 134 народна посланика, односно да је присутна већина од укупног броја народних посланика и да постоје услови за одлучивање.

Затим је Народна скупштина прешла на одлучивање о предлозима аката из тачака 1. и 2. дневног реда.

**1. тачка дневног реда – ПРЕДЛОГ ЗАКОНА О ИЗМЕНАМА ЗАКОНА О ВИСОКОМ ОБРАЗОВАЊУ**

Народна скупштина је, већином гласова (од 134 присутна народна посланика, 133 су гласала за, а један није гласао), прихватила Предлог закона, у начелу.

Народна скупштина није прихватила амандмане народних посланика: Наташе Сп. Јовановић на члан 1. (од 135 присутних народних посланика, 135 није гласало), Александра Шешеља на члан 1. (од 135 присутних народних посланика, 135 није гласало), Срета Перића на члан 1. (од 135 присутних народних посланика, 135 није гласало), Вјерице Радета на члан 1. (од 135 присутних народних посланика, 135 није гласало), Немање Шаровића на члан 2. (од 135 присутних народних посланика, један је гласао за, а 134 нису гласала) и Маријана Ристичевића на члан 2. (од 135 присутних народних посланика, пет је гласало за, а 130 није гласало).

Народна скупштина је, већином гласова (од 135 присутних народних посланика, 131 је гласао за, а четири нису гласала), посебно одлучила да постоје нарочито оправдани разлози за ступање закона на снагу у року краћем од осам дана од дана његовог објављивања.

Народна скупштина је, већином гласова (од 135 присутних народних посланика, 134 су гласала за, а један није гласао), усвојила Предлог закона о изменама и допунама Закона о високом образовању, у целини.

**2. тачка дневног реда – ПРЕДЛОГ АУТЕНТИЧНОГ ТУМАЧЕЊА ОДРЕДБЕ ЧЛАНА 2. ЗАКОНА О ПОТВРЂИВАЊУ УГОВОРА О ИЗМЕНАМА И ДОПУНАМА ФИНАНСИЈСКИХ УГОВОРА 23.761, 24.745, 25.002, 25.198, 25.497, 25.610, 25.872, 81.657 И 82.640 ИЗМЕЂУ РЕПУБЛИКЕ СРБИЈЕ И ЕВРОПСКЕ ИНВЕСТИЦИОНЕ БАНКЕ („СЛУЖБЕНИ ГЛАСНИК РС – МЕЂУНАРОДНИ УГОВОРИ“ БРОЈ 11/17)**

Народна скупштина је, већином гласова (од 135 присутних народних посланика, 133 су гласала за, а два нису гласала), усвојила Предлог аутентичног тумачења одредбе члана 2. Закона о потврђивању Уговора о изменама и допунама финансијских уговора 23.761, 24.745, 25.002, 25.198, 25.497, 25.610, 25.872, 81.657 и 82.640 између Републике Србије и Европске инвестиционе банке („Службени гласник РС – Међународни уговори“ број 11/17), у целини.

Након тога, Народна скупштина је, сагласно члану 103. став 6. Пословника, прешла на одлучивање о повреди Пословника на коју је, у току седнице, указао народни посланик.

Народна скупштина је одлучила да није било повреде члана 107. Пословника, на коју је указао народни посланик Немања Шаровић, на седници 18. септембра 2019. године у 12 часова и 30 минута (од 135 присутних народних посланика, један је гласао за, а 134 нису гласала).

Пошто је Народна скупштина обавила разматрање и одлучивање о свим тачкама дневног реда седнице, председник Народне скупштине је, сагласно члану 102. Пословника, закључила седницу Осамнаестог ванредног заседања Народне скупштине Републике Србије у Једанаестом сазиву.

Седница је закључена у 15 часова и 15 минута.

|  |  |
| --- | --- |
| ГЕНЕРАЛНИ СЕКРЕТАР |  ПРЕДСЕДНИК |
|  |  |
|  Срђан Смиљанић |  Маја Гојковић |